钦定古今图书集成/理学汇编/文学典/第201卷 > 《二老堂诗话跋》前人
## 钦定古今图书集成/理学汇编/文学典/第201卷 > 《二老堂诗话跋》前人

于充，一字弘道。集中载杂著述二十三卷，《诗话》其一
也。所载不过四十馀则，多翻驳前人。如唐酒价及斤
卖云云，必进竹坡诸公一筹。但载刘宾客《淮阴行》五
首，本集止四首，末篇云云，本集作《纥那曲》词。如“无奈
脱莱时”，山谷谓不可解。子充疑作挑莱时，引东坡诗
句证之。余考《宾客集》，作“无奈晚来时，清淮春浪软”，令
读者爽然。姑存之以俟博洽君子。